Greitai paruošiami makaronai

Greitai paruošiami makaronai – sausi arba apvirti makaronai, paprastai parduodami pakeliuose kartu su kvapiųjų medžiagų milteliais, prieskonių aliejumi.

Sausi makaronai paprastai valgomi prieš tai juos išvirus ar užplikius verdančiu vandeniu, o apvirtus makaronus galima pasišildyti arba valgyti tiesiai iš pakelio. Makaronai paruošiami per 1–2 min. verdant arba per 3–4 min. plikant karštu vandeniu.USAID. Fortification Basis. Instant Noodles: A Potential Vehicle for Micronutrient Forification. http://www.dsm.com/en_US/nip/public/home/downloads/noodles.pdf Pagrindiniai sausų makaronų ingredientai yra kvietiniai miltai, palmių aliejus ir druska. Kvapiųjų medžiagų miltelių sudėtį paprastai sudaro mononatrio glutamatas, pagardai ir kartais cukrus.

Greitai paruošiamus makaronus išrado taivaniečių-japonų verslininkas Momofuku Ando, Japonijos maisto bendrovės „Nissin Foods“ įkūrėjas.„Inventor of instant noodles dies“ BBC News. 2007-01-06. Prekyboje šie makaronai pasirodė 1958 m., su Chikin Ramen prekiniu ženklu. 1971 m. „Nissin“ pristatė Cup Noodles, sausus makaronus, parduodamus polistirolo puodeliuose.

Populiarus valgis tiek rytų, tiek vakarų kultūrose. Greitai paruošiami makaronai dažnai sulaukia kritikos ir laikomi nesveiku maistu.

 Išnašos 

Kategorija:Makaronų patiekalai